****

# Referat (utkast)

**Møtetid: 30. oktober 2013 kl. 19.00.**

**Møtested: Kirkestua, Kroer**

**Tilstede:**

Leder: Asbjørn Rønning

Nestleder: Marie Lillehammer

Sekretær: Svend Kristian Martinsen

Prest: Anette Cecilie Nylænder

Fast medlem: Inger Lise Wærstad

Forfall:

1. varamedlem Solveig Røed

I forbindelse med sak 2013/29 møtte Edvin Folkvord (fung. kasserer)

**Kopi til:**

Kirkeverge: Astrid Holmsen Krogh

Prost: Hege Elisabeth Fagermoen

Kantor: Anne-Christine Pittet Grolid

Menighetskoord.: Hanne-Marit Pettersen

Kateket: Kristine Bekken Aschim

**Saker**

**2013/28 Godkjenning av forrige møtes referat**

* Anette Cecilie har stilling som Menighetsprest. I referatet hadde hun fått tittel Sokneprest. For fremtiden brukes tittel Prest i referatene.

**2013/29 Økonomireglement for Kroer menighet**

Vedtak:

* Kasserens forslag vedtas som Kroer Menighets budsjetter for 2013 og 2014, og oversendes Ås kommunes Regnskapskontor.

**2013/30 Høring – forslag til nye regler for valg av menighetsråd og bispedømmeråd/Kirkemøtet**

Vedtak:

* Menighetsrådet støtter forslaget til ny valgordning, og ønsker spesielt endringen av valgordning til Bispedømmeråd velkommen.
* Når det i kirkevergens skriv om saken, i kapitlet ”Valg av Bispedømmeråd” står ”Lokalt valgstyre overtar ansvar for utarbeidelse/utskrift av stemmesedler og får også i større grad ansvar for informasjon om kandidatene” forutsetter vi at man med ”lokalt” mener lokalt Bispedømmeråd, ikke lokalt Menighetsråd.
* Vi forutsetter at kostnader til gjennomføring av valget (herunder opptrykking av stemmesedler etc.) dekkes av Fellesrådet.

**2013/31 Menighetsfest.**

Vedtak:

* Det arrangeres åpen Menighetsfest, med personlig invitasjon til alle deltakere i de forskjellige fora: ansatte, Menighetsråd, kirkeverter, kirkestueverter, park-dugnad-gjeng, AdHoc-kor, Triangelklubb, Barnekor, Babysang.
* Opplegget må tilgodese både voksne og barn.
* Detaljer drøftes senere.

**2013/32 Menighetsmøte angående Innføring av ny salmebok.**

Vedtak:

Møtet holdes søndag 17.11 i kirken i forlengelse av gudstjenesten.

**Div.**

* Marie forteller at Barnefestivalen i Vestfossen var meget vellykket. Tre deltakere fra Kroer. Petter Skippervold holdt engasjerende bibeltime.
* SKM må sørge for at Trond Kjelsås får beskjed om at MR har innvilgeet søknaden om CD-innspilling i Kroer kirke.